Navis catenaria
Navis catenaria, vel navis tractoria, fuit genus navis fluviatilis in extrema parte saeculi XIX ineunteque saeculo XX in multis fluminibus Europaeis adhibitae, quae catena chalybea in longitudinem alvei fluminis inmersa protrahebatur. Quae catena vi machinae vaporariae in nave positae trahebatur. Qua ratione factum est, ut series pontonum remulcro trahi posset. Navis huius generis in Germania varie Kettenschleppschiff, Kettenschlepper, Kettendampfer, et Kettenschiff, et in Francia toueur appellabatur.